**Postup pri reklamovaní tovaru poškodeného pri preprave**

1. Príjemca je povinný **pri prevzatí Zásielku prezrieť** a pri zrejmých poškodeniach povrchu obalu Zásielky, prípadne zjavného vnútorného poškodenia alebo straty časti obsahu, toto poškodenie alebo stratu **reklamovať u Zasielateľa.** O rozsahu poškodenia alebo čiastočnej strate obsahu Zásielky musí byť ihneď spísaný **zápis o škode.** Zasielateľ je povinný takýto zápis spísať. Ďalšia manipulácia s poškodenou Zásielkou musí byť vykonaná v súlade s pokynmi Zasielateľa.
2. Ak nie je poškodenie alebo čiastočná strata obsahu Zásielky pri jej odovzdaní a prevzatí Príjemcom zjavná, je Príjemca Zásielky povinný oznámiť Príkazcovi vznik škody bez zbytočného odkladu potom, čo ju zistil, **najneskôr do 3 pracovných dní** odo dňa doručenia Zásielky. Príkazca následne uplatňuje reklamáciu u Zasielateľa. Zápis o škode nie je uplatnením reklamácie.
3. Príjemca je povinný umožniť Zasielateľovi, aby sa pred spísaním Zápisu o škode osobne a fyzicky presvedčil o rozsahu škody. Z týchto dôvodov je potrebné, aby sa so Zásielkou nemanipulovalo a aby bol zachovaný pôvodný obal Zásielky, v ktorom bola Zásielka doručená. Z toho istého dôvodu nesmie byť Zásielka bez súhlasu Zasielateľa likvidovaná, alebo prepravovaná na iné miesto.
4. Pri oznámení poškodenia Zásielky je potrebné zaslať Príkazcovi, resp. Odosielateľovi **fotodokumentáciu** vonkajšieho obalu Zásielky ako aj samotnej Zásielky, ktorá bola poškodená či zničená.
5. Zasielateľ je povinný **reklamáciu vybaviť najneskôr do 30 dní** od jej uplatnenia.
6. V prípade súhlasu Zasielateľa s nárokom na náhradu škody a úhradu celej hodnoty poškodenej Zásielky, je Príkazca povinný odovzdať poškodenú Zásielku, ktorá bola predmetom reklamácie, Zasielateľovi do 3 pracovných dní od oznámenia súhlasu s nárokom.
7. Kladne nemožno vybaviť reklamáciu čiastočnej straty obsahu Zásielky alebo jej poškodenie, ak oprávnenou osobou nie je preukázané poškodenie obalu Zásielky zápisom o škode.
8. Zasielateľ zodpovedá za škodu na Zásielke, ktorá vznikla po jej prevzatí na prepravu až do jej vydania Príjemcovi, a to max. **do výšky hodnoty poškodenej Zásielky.**

**V prípade otázok nás neváhajte kontaktovať na** **shop@maxnaradie.sk** **alebo telefonicky na +421 908 974 869.**

**Karol Kašubjak - MAX**